Hvason-5
<s>Hvason-5 (kor. 화성 5호; hanja: 火星 5號; ili Hwasong-5) je sjevernokorejski taktički balistički projektil razvijen na temelju sovjetske rakete R-17 Elbrus.</s><s>Elbrus je dio obitelji projektila koji nose NATO oznaku Scud.</s>

<s>Sjeverna Koreja je prve R-17 Elbrus projektile nabavila od Egipta 1979. ili 1980. godine.</s><s>Riječ je o egipatskoj protuusluzi zbog sjevernokorejskog sudjelovanja u Yom Kippurskom ratu.</s><s>Budući da su u to vrijeme odnosi DNR Koreje i Sovjetskog Saveza bili zategnuti a kineska vojna pomoć nepouzdana, zemlja se odlučila na reverzni inžinjering egipatskih projektila.</s><s>Cijeli projekt je uključivao izgradnju infrastrukture koja se temeljila na 125 tvornica u Pjongjangu, istraživačko-razvojni institut u Sanum-dongu te lansirno postrojenje Musudan-ri.</s>

<s>Prvi prototipovi su dovršeni 1984. godine te im je dano ime Hvason-5 dok su na Zapadu poznati kao Scud Mod.</s><s>A. Tehnički je riječ o identičnim R-17E raketama koje su dostavljene iz Egipta.</s><s>Prvi testni letovi su obavljeni u travnju 1984. ali je prva inačica imala ograničenu proizvodnju te nije uvedena u operativnu uporabu.</s><s>Njena svrha bila je da potvrdi proces proizvodnje.</s>

<s>Konačna inačica Hvason-5 (Scud Mod.</s><s>B ili Scud-B) se počela proizvoditi 1985. ali sporim tempom.</s><s>Taj model je imao nekoliko manjih poboljšanja u odnosu na izvorni sovjetski dizajn.</s><s>Tako je izmijenjen izvorni Isajev motor čime je domet rakete povećan s 280 na 320 km.</s><s>Također, mala poboljšanja su posebice vidljiva i u navigacijskom sustavu ali su precizni detalji nepoznati.</s><s>Projektil može prenositi bojevu glavu od jedne tone s jakim eksplozivom (HE), te kemijskim, a vjerojatno i biološkim sadržajem.</s>

<s>Proizvodini ciklus je trajao do 1989. godine kada je raketu zamijenio napredniji Hvason-6.</s>

<s>Korisnici 
 : primarni korisnik.
 : Egiptu je dostavljena tehnologija i pomoć u proizvodnji Hvason-5 i Hvason-6 projektila.
 : prema nepotvrđenim informacijama, Etiopija također koristi rakete Hvason-5.
 : zemlji je 1985. godine dostavljeno između 90 i 100 Hvason-5 raketa iz Sjeverne Koreje ukupne vrijednosti 500 milijuna USD.</s><s>Kao dio dogovora, Sjeverna Koreja je pristala na transfer raketne tehnologije što je omogućilo Iranu da razvije vlastitu proizvodnju projektila.</s><s>Hvason-5 se u Iranu proizvodio pod nazivom Šahab-1.</s><s>Također, zemlja je proizvodila i druge sjevernokroejske rakete kao što su Hvason-6 (Šahab-2) i Rodong-1 (Šahab-3).
 
 : prema nepotvrđenim informacijama, Republici Kongu su dostavljene rakete Hvason-5.
 
 : 1989. godine je naručeno 25 projektila Hvason-5.</s><s>Međutim, emiratska vojska nije bila zadovoljna njihovom kvalitetom tako da su rakete povučene i uskladištene.
 : 1989. godine je dostavljeno 25 projektila Hvason-5.</s>

<s>Povezano 
 Hvason-6
 Šahab-1</s>

<s>Izvori</s>

<s>Vanjske veze 
 Tehničke karakteristike projektila
 A History of Ballistic Missile Development in the DPRK - First Ballistic Missiles, 1979-1989 
 ‘SCUD B’ variant (Hwasong 5) 
 Hwasong 5 / Scud-B</s>

<s>Sjevernokorejske balističke rakete
Balističke rakete kratkog dometa</s>

